Urige Buta

Urige Arado Buta () er ein norsk-etiopisk langdistanseløpar. 

Urige Buta vart fødd i Etiopia, men kom til Noreg for å søkja asyl i 2003 og budde fyrst på asylmottak på Husnes i Kvinnherad kommune. I tida på mottaket brukte han mykje tid på å springa, og talentet hans vart lagt merke til. Etter tida på asylmottaket busette Buta seg i Haugesund. Her begynte han å tevla for Haugesund Idrettslag. Haugesunds Avis, 03. september 2005: «Løper for framtida» 

I april 2010 i Hamburg sette Urige Buta ny personleg rekord i maraton på 2,09,27. Den gongen var han framleis etiopisk statsborgar; hadde han vore norsk statsborgar ville dette ha vorte ny norsk rekord. Urige Buta vart norsk statsborgar i juni 2011.«Urige Buta norsk statsborger» 

Urige Buta deltok for fyrste gong i OL under sommar-OL 2012 i London, der han representerte Noreg. Buta deltok under maratonløpet den 12. august, den siste dagen i OL. Han heldt godt fylgje i byrjinga, men mot slutten sleit han mykje med leggen og enda til slutt på ein 36. plass på tida 2,17,58. Vinnaren vart Stephen Kiprotich frå Uganda med tida 2,08,01. Kondis.no: 36. plass for Urige Buta i OL 

 Fotnotar 

Kategori:Norske langdistanseløparar
Kategori:Norske maratonløparar
Kategori:Etiopiske langdistanseløparar
Kategori:Etiopiske maratonløparar
Kategori:Norske deltakarar under sommar-OL 2012
Kategori:Friidrettsutøvarar under sommar-OL 2012